
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 224 

9 Μαρτίου 1998 


ΠΕ ΡΙΕΧΟΜ ΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΠΑΝΑΓΙΩΤΗ ΧΡ. ΒΡΥΣΗ» 
και κύρωση του οργανισμού αυτού. 1 

ΥΠΟΥΡΠΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός ύψους κρατικής επιχορήγησης στην 

ΚΕΜΚΦ για το οικονομικό έτος 1998. 2 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών 

Ακτινοβολιών. 3 

Χορήγηση άδειας άσκησης επαγγέλματος Φυσικού 
Νοσ/μείων εκτός της περιοχής των Ιοντιζουσών 

Ακτινοβολιών. 4 

Έγκριση Κανονισμού και Αδεια Σύστασης του 
Αμοιβαίου Κεφαλαίου «ΕΡΓΑΣΙΑΣ ΧΡΗ¬ 
ΜΑΤΑΓΟΡΩΝ, ΔΙΑΘΕΣΙΜΩΝ ΕΣΩΤΕΡΙΚΟΥ». 5 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.29674/12033/97 απόφα¬ 
ση Υφυπουργού ΕΣ.Δ.Δ.Α. 6 

Διόρθωση σφάλματος στη Φ.32588/19010/97 απόφα¬ 
ση Υφυπουργού ΕΣ.Δ.Δ.Α. 7 

Διορθώσεις σφαλμάτων στη ΣΤ-31592/16.12.97 από¬ 
φαση Υπουργού Πολιτισμού. 8 


ΠΡΟΕΔΡΙΚΑ ΔΙΑΤΑΓΜΑΤΑ 

(1) 

Έγκριση σύστασης του κοινωφελούς ιδρύματος με την ε¬ 
πωνυμία «ΙΔΡΥΜΑ ΠΑΝΑΓΙΩΤΗ ΧΡ. ΒΡΥΣΗ» και κύρω¬ 
ση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 - Την αριθ.5093/4-7-1942 δημόσια διαθήκη του 
Παναγιώτη Χρ. Βρύση, που συντάχθηκε ενώπιον του συμ¬ 


βολαιογράφου Πρεβέζης Δημητρίου Χρ. Αναγνωστο- 
πούλου και δημοσιεύθηκε με το αριθ. 14/5-7 1961 πρα¬ 
κτικό του Μον, Πρωτοδικείου Πρεβέζης καιτις από 9-3- 
1958,5-7-1959 και 19-1-1961 ιδιόγραφες διαθήκες του 
που δημοσιεύθηκαν με το αριθ. 8/1961 πρακτικό του 
Πρωτοδικείου Θεσπρωτίας καθώς επίσης και την αριθ. 
868/1963 απόφαση του Εφετείου Αθηνών (τμήμα Α' τα¬ 
κτικό), με τις οποίες, συστήθηκε κοινωφελές ίδρυμα με 
τηνεπωνυμία «ΙΔΡΥΜΑ ΠΑΝΑΓΙΩΤΗ ΧΡ. ΒΡΥΣΗ» και με έ¬ 
δρα το Γ ραικοχώρι Θεσπρωτίας. 

2. Τις διατάξεις των άρθρων: α) 95 και 98 του ΑΝ 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 22.9.1997 γνωμοδότηση του Συμβουλίου 
Εθνικών Κληρ/των. 

4. Την αριθ. 1107147/1239/0006Α/4-10-1996 κοινή από¬ 
φαση του Πρωθυπουργού και του Υπουργού 
Οικονομικών, με την οποία ανατέθηκαν αρμοδιότητες 
στους Υφυπουργούς Οικονομικών (Φ.Ε.Κ. 922/Β’). 

Με πρόταση των Υπουργών Εθνικής Παιδείας και 
Θρησκευμάτων, Υγείας-Πρόνοιας και του Υφυπουργού 
Οικονομικών αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΠΑΝΑΓΙΩΤΗ ΧΡ. ΒΡΥΣΗ», η ο¬ 
ποία έγινε από τον ΠΑΝΑΓΙΩΤΗ ΧΡ. ΒΡΥΣΗ με την α- 
ριθ.5093/4-7-1942 δημόσια διαθήκη του, η οποία συντά¬ 
χθηκε ενώπιον του συμβολαιογράφου Πρεβέζης 
Δημητρίου Χρ. Αναγνωστοπούλου και δημοσιεύθηκε με 
το αριθ. 14/5-7-1961 πρακτικό του Μον. Πρωτοδικείου 
Πρεβέζης καιτις από 9-3-1958, 5-7-1959 και 19-1-1961 ι¬ 
διόγραφες διαθήκες του που δημοσιεύθηκαν με το αριθ. 
8/1961 πρακτικό του Πρωτοδικείου Θεσπρωτίας καθώς 
επίσης και την αριθ. 868/1963 απόφαση του Εφετείου 
Αθηνών. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Εθνικής Παιδείας και Θρησκευ¬ 
μάτων και Υγείας Πρόνοιας και διέπεται από τις διατάξεις 
της παραπάνω συστατικής του πράξης, του παρακάτω 
οργανισμού, του ΑΝ 2039/1939 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τού¬ 
του. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαπέντε 
(15) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 
την επωνυμία «ΙΔΡΥΜΑ ΠΑΝΑΓΙΩΤΗ ΧΡ. ΒΡΥΣΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΠΑ¬ 
ΝΑΓΙΩΤΗ ΧΡ. ΒΡΥΣΗ», που συστήθηκε από τον 
Παναγιώτη Χρ. Βρύση μετηναρ. 5093/4.7.1942 δημόσια 
διαθήκη του, η οποία συντάχθηκε ενώπιον του συμβολαι¬ 
ογράφου Πρεβέζης Δημητρίου Χρ. Αναγνωστοπούλου 
και δημοσιεύθηκε με το αριθ. 14/5-7-1961 πρακτικό του 
Μον. Πρωτοδικείου Πρέβεζας, τις από 9-3-1958,5-7-1959 
και 19-1-1961 ιδιόγραφες διαθήκες του που δημοσιεύθη- 
καν με το αριθ. 8/1961 πρακτικό του Πρωτοδικείου 
Θεσπρωτίας καθώς επίσης και την αριθ. 868/1963 από¬ 
φαση του Εφετείου Αθηνών (τμήμα Α’ τακτικό), αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης, του παρό¬ 
ντος οργανισμού, του ΑΝ 2039/1939, όπως κάθε φορά ι¬ 
σχύει ο νόμος αυτός και των διαταγμάτων που εκδόθηκαν 
ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι το Γραικοχώρι 
Θεσπρωτίας. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του ι¬ 
δρύματος και στο μέσον αυτής την έδρα και το έτος έ¬ 
γκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: 

1. Η ανέγερση και συντήρηση Ιερού Ναού Κοιμήσεως 
της Θεοτόκου στη θέση «Μπαξέ Βαγγέλη Βρύση» της 
Κοινοτικής Περιφέρειας Γραικοχωρίου. 

2. Η οικονομική ενίσχυση οικονομικά αδύνατων κορι- 
τσιών που κατάγονται από το Γραικοχώρι Ν. Θεσπρωτίας 
για την αντιμετώπιση των δαπανών του γάμου τους. 

3. Η χορήγηση χρηματικού βοηθήματος σε οικονομικά 
αδύνατους επιμελείς μαθητές της δευτεροβάθμιας εκ¬ 
παίδευσης. 

4. Η χορήγηση υποτροφιών σε αριστούχους αποφοί¬ 
τους Λυκείου, που έχουν εισαχθεί στα ιδρύματα της τρι¬ 
τοβάθμιας εκπαίδευσης της χώρας, και κατάγονται από 
το Γραικοχώρι Θεσπρωτίας, προτιμωμένων επί ίσοις ό- 
ροις των απογόνων των οικογενειών Αποστόλου Σωτ. 
Βρύση, Μιχαήλ Σπυρ. Βρύση, Δόση Χρ. Δήμα και 
Αναστασίου Αριστείδη Παπαδημητρίου. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 
α) Μία τριόροφη οικοδομή που βρίσκεται στην 
Ηγουμενίτσα επί της οδού Εθν. Αντίστασης αρ. 8. 

β) Δύο ελαιοπερίβολα στο Γ ραικοχώρι και στη θέση Α- 
ΜΥΓΔΑΛΕΖΑ. 

γ) Ένα ελαιοπερίβολο στη θέση ΒΟΥΛΙΣΤΡΑ περιφέρει¬ 
ας Ηγουμενίτσας. 

δ) Ένα ελαιοπερίβολο στη θέση ΚΑΤΟΥΝΑτης κοινότη¬ 
τας Γραικοχωρίου. 


ε) Ένα ελαιοπερίβολο στη θέση Μπαλτέζα περιφέρειας 
Γ ραικοχωρίου. 

στ) Ένα ελαιοπερίβολο στη θέση ΒΙΓΚΟΝΕΖΑ της κοι¬ 
νότητας Γραικοχωρίου. 

ζ) Ένα ελαιοπερίβολο στη θέση ΤΣΕΛΗ περιφέρειας 
Γραικοχωρίου. 

η) Μία έκταση εντός της κτηματικής περιοχής κοινότη¬ 
τας Γ ραικοχωρίου (με ένα γκρεμισμένο σπίτι και ελαιοτρι¬ 
βείο). 

θ) Τρία ελαιόδενδρα στη θέση Τουρκικό Μαχαλά και έ¬ 
κταση 300 περίπου τ.μ. 

ι) Μία ερειπωμένη οικία στη θέση ΒΟΥΛΙΣΤΡΑ κοινότη¬ 
τας Γ ραικοχωρίου. 

2. Πόροι του ιδρύματος είναι: 

α. Τα εισοδήματα από την εκμετάλλευση των περιου¬ 
σιακών του στοιχείων. 

β. Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ. Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές οποιοσδήποτε 
φυσικού ή νομικού προσώπου προς αυτό. 

Άρθρο 4 
Διοίκηση 

1. Το ίδρυμα διοικείται από τριμελές Διοικητικό 
Συμβούλιο, που αποτελείται από: 

α) Τον Πρόεδρο Πρωτοδικών Θεπρωτίας ή Ειρηνοδίκη 
ως Πρόεδρο ή τους νόμιμους αναπληρωτές τους. 

β) Τον εγγύτερο άρρενα απόγονο της αδελφής του δια¬ 
θέτη Μάρθας Παπαδημητρίου μεταξύ των πολλών προτι- 
μωμένου του πρεσβυτέρου. 

γ) Τον εγγύτερο άρρενα απόγονο του Ευαγγέλου 
Αποστόλου Βρύσηπροτιμωμένου μεταξύτωνπολλώντου 
πρεσβυτέρου. 

2. Τα μέλητου Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Αντιπρόεδρο, το 
Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του ΑΝ 2039/1939. 

4. Το Διοικητικό Συμβούλιο συνεδριάζει τακτικά κάθε 
τρίμηνο και εκτάκτως όποτε το ζητήσει ο Πρόεδρος ή έ¬ 
να από τα μέλη του, με γραπτή αίτησή τους προς τον 
Πρόεδρο, πάντοτε όμως έπειτα από πρόσκληση του 
Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απόντα. 
Μεταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι α- 

ποφάσειςπου λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πάντο¬ 
τε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/1939 και των 
διαταγμάτων που εκδόθηκαν ή θα εκδοθούν σε εκτέλεση 
του νόμου τούτου, καθώς και των λοιπών σχετικών νόμων 
και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έ¬ 
γκριση στην αρμόδια από το νόμο Αρχή τον προϋπολογι¬ 
σμό και απολογισμό του ιδρύματος, σύμφωνα με τις δια¬ 
τάξεις των άρθρων 101 και 102 του ΑΝ 2039/1939 και του 
από 20.12.1939 Β.Δ/τος (Φ.Ε.Κ. 552/Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρουςτων συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιώντου ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με α¬ 
πόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έ¬ 
κτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου πέντε (5) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γραμματέα, την η¬ 
μερήσια διάταξη των θεμάτων που θα συζητηθούν, την ο¬ 
ποία και υπογράφει. Θέμα που δεν περιλαμβάνεται σ' αυ¬ 


τήν δεν συζητείται, εκτός αν πρόκειται για επείγουσα υ¬ 
πόθεση και συμφωνήσει γι’ αυτό η πλειοψηφίατων παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού 
Συμβουλίου και ενεργεί σύμφωνα με τις ειδικές εξουσιο¬ 
δοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 
α) Συνυπογράφει με τον Πρόεδρο κάθε έγγραφα του ι¬ 
δρύματος προς τρίτους. 

β) Φροντίζει για τη σύνταξη των πρακτικών του 
Διοικητικού Συμβουλίου, 
γ) Διεκπεραιώνειτην αλληλογραφία, 
δ) Φυλάττειτα έγγραφα, τα βιβλία (εκτός απότα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2.0 Γραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υ¬ 
πογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό, που είναι αναγκαίο για την πληρωμή έ¬ 
κτακτων και επειγουσών δαπανών του ιδρύματος, το ύ¬ 
ψος του οποίου καθορίζεται με απόφαση του Διοικητικού 
Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, α¬ 
πολογισμού και ισολογισμού του ιδρύματος. 

2. ΤονΤαμία, όταν απουσιάζειή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Διαδικασία χορήγησης οικονομικών ενισχύσεων 

Α. 1. Το Διοικητικό Συμβούλιο του ιδρύματος καλεί με 
προκήρυξη - πρόσκλησή του κάθε χρόνο, όλες τις ενδια¬ 
φερόμενος που δικαιούνται οικονομική ενίσχυση για την 
αντιμετώπιση των δαπανών του γάμου τους, να υποβά¬ 
λουν σ' αυτό μέσα σε τακτή προθεσμία, σχετική αίτηση με 
τα απαραίτητα δικαιολογητικά που αναφέρονται στην πα¬ 
ραπάνω προκήρυξη - πρόσκληση. Αντίγραφο της προκή¬ 
ρυξης - πρόσκλησης πρέπει, με ψροντίδατου Διοικητικού 
Συμβουλίου του ιδρύματος, νατοιχοκολλείται. με αποδει¬ 
κτικό έξω από τα γραφεία του ιδρύματος και του 
Κοινοτικού Καταστήματος Γραικοχωρίου, καθώς και έξω 
από τους Ιερούς Ναούς, της Κοινότητας αυτής και να δη¬ 
μοσιεύεται μία φορά σε μια τοπική, κατά προτίμηση ημε¬ 
ρήσια, εφημερίδα της περιφέρειας του ιδρύματος, είκοσι 
(20) τουλάχιστον ημέρες πριν από τη λήξη της παραπάνω 
προθεσμίας. 

2. Δικαίωμα οικονομικής ενίσχυσης έχουν οι υποψήφιες 
που πληρούν τις παρακάτω προϋποθέσεις: 

α) Έχουν ηλικία, από τη μικρότερη που επιτρέπουν οι ι- 
σχύουσες κάθε φορά διατάξεις του Αστικού Κώδικα για 
την σύναψη έγκυρου γάμου, μέχρι και 45 ετών. 

β) Είναι οικονομικά αδύνατες. 

γ) Έχουν παντρευτεί στο αμέσως προηγούμενο ημερο¬ 
λογιακό έτος, από το έτος απονομής της οικονομικής ενί¬ 
σχυσης. 

δ) Ναείναι γραμμένες στα δημοτολόγια της Κοινότητας 
Γ ραικοχωρίου. 

3. ΤοΔιοικητικό Συμβούλιο, μετά τη λήξη της παραπάνω 
προθεσμίας, εξετάζει τις αιτήσεις και τα λοιπά δικαιολο- 
γητικάπου υποβλήθηκαν και επιλέγει ανακηρύσσει, με αι¬ 
τιολογημένη απόφαση του, τις νέες που θα ενισχυθοΰν 
οικονομικά για την αντιμετώπιση των δαπανώντου γάμου 
τους, 

Σε περίπτωση κατά την οποία ο αριθμός των υποψηφίων, 
πουπληρούντιςπροϋποθέσεις οικονομικής ενίσχυσης και 
έχουν τα ίδια προσόντα, είναι μεγαλύτερος από τον αριθ¬ 
μό των οικονομικών ενισχύσεων που πρόκειται να δοθούν, 
η επιλογή μεταξύ αυτών γίνεται από το Διοικητικό 
Συμβούλιο του ιδρύματος με δημόσια κλήρωση. 

Σε περίπτωση κατά την οποία κάποιο δικαιολογητικά 
των υποψηφίων είναι ατελές, ως προς ένα ή περισσότερα 
στοιχεία αυτού, το Διοικητικό συμβούλιο του ιδρύματος 
καλεί τις ενδιαφερόμενος με έγγραφη πρόσκλησή του, 
πριν αποφασίσει σχετικά για την επιλογή των δικαιούχων, 
να συμπληρώσουν τις ατέλειες αυτές, μέσα σε πέντε (5) 
ημέρες από την επίδοση με σχετική απόδειξη της παρα¬ 
πάνω πρόσκλησης, 

4. Η απόφαση εκλογής και ανακήρυξης των δικαιούχων 
τοιχοκολείται, την ίδια ή την επόμενη ημέρα, έξω από τα 
γραφεία του ιδρύ ματος και του Κοινοτικού καταστήματος, 
καθώς και έξω από τους Ιερούς Ναούς, με αποδεικτικό 
που θα υπογράφεται από το Γραμματέα ή άλλο εξουσιο¬ 
δοτημένο υπάλληλο του ιδρύματος και από ένα δημότη. 

Με την απόφαση αυτή καλούνται επίσης οι υπόλοιπες 
ενδιαφερόμενες υποψήφιες που απορρίφθηκαν να υπο¬ 
βάλλουν, εφόσον το επιθυμούν, σχετική ένσταση κατά 
της παραπάνω απόφασης του Διοικητικού Συμβουλίου 
του ιδρύματος, μέσα σε δέκα (10) ημέρες από την τοιχο¬ 
κόλληση αυτής. 

Η ένσταση αυτή κατατίθεται με απόδειξη παραλαβής 
στο Γραμματέα ή σε άλλο μέλος του Διοικητικού 


Συμβουλίου του ιδρύματος, που τυχόν έχει οριστεί προς 
τούτο από αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμιά ένσταση, δίνεται εντολή στην Τράπεζα ή το πι¬ 
στωτικό ίδρυμα που βρίσκονται οι καταθέσεις του ιδρύ 
ματος. να καταθέσει τα ποσά της οικονομικής ενίσχυσης 
σε έντοκο λογαριασμό, στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, αναλαμβάνονται από τη δικαιούχο με την 
προσκόμιση στην Τράπεζα ή το πιστωτικό ίδρυμα της λη¬ 
ξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου για τις ενστάσεις αυτές στην αρ¬ 
μόδια Αρχή, η οποία αφού αφού ελέγξει αν τηρήθηκαν ή 
όχι οι διατάξεις της συστατικής πράξης του ιδρύματος, 
του παρόντος οργανισμού και των σχετικών νόμων, τα πα¬ 
ραπέμπει με σχετική εισήγησή του στο αρμόδιο 
Συλλογικό Οργανο. 

Μετά την παραπάνω γνωμοδότηση για το βάσιμο ή όχι 
των ενστάσεων, εκδίδεται απόφαση, με την οποία είναι δυ¬ 
νατό να εγκριθούν ή να απορριφθούν ή να τροποποιηθούν 
οι σχετικές αποφάσεις του Διοικητικού Συμβουλίου του ι¬ 
δρύματος. ωςπρος μίαήπερισσότερεςυποψήφιεςή και να 
διαταχθεί η επανάληψη όλης της διαδικασίας επιλογής και 
ανακήρυξης των δικαιούχων της οικονομικής ενίσχυσης. 

7. Σε περίπτωση που δεν συμπληρωθεί ο οριζόμενος 
στην προκήρυξή - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθ¬ 
μός υποψηφίων κ.λ.π.), τότε τα αδιάθετα ποσά μεταφέ- 
ρονται στο επόμενο έτος με ανάλογη αύξη ση του αριθ μού 
των οικονομικών ενισχύσεων. 

8. Το ποσόν, της οικονομικής ενίσχυσης που θα δοθεί 
κάθε χρόνο καθορίζεται με απόφαση του Διοικητικού 
Συμβουλίου του ιδρύματος, ανάλογα με το ύψος των ετη¬ 
σίων εσόδων αυτού καιτις οικονομικές συνθήκες που επι¬ 
κρατούν. 

Β. Διαδικασία χορήγησης χρηματικού βοηθήματος. 

1. Το Διοικητικό Συμβούλιο του ιδρύματος καλεί με 
πρόσκλησή του κάθε χρόνο όλους τους ενδιαφερομέ¬ 
νους που πληρούν τις προϋποθέσεις που ορίζονται στο 
άρθρο 2 του παρόντος οργανισμού να υποβάλλουν σ’αυ- 
τό μέσα σε τακτή προθεσμία σχετική αίτηση με τα απα¬ 
ραίτητα δικαιολογητικά που αναφέρονται στην ανωτέρω 
πρόσκληση. 

Αντίγραφο της πρόσκλησης αυτής πρέπει, με φροντίδα 
του Διοικητικού Συμβουλίου του ιδρύματος, να τοιχοκολ- 
λείται με αποδεικτικά έξω από τα γραφεία του ιδρύματος 
και του Κοινοτικού καταστήματος Γ ραικοχωρίου. 

2. Το Διοικητικό Συμβούλιο του ιδρύματος μετά τη λήξη 
της παραπάνω προθεσμίας εξετάζει τις αιτήσεις και ανα- 
κηρΰσσει με αιτιολογημένης απόφασής του τους νέους 
που θα τους χορηγηθεί χρηματικό βοήθημα. 

Άρθρο 10 

Επιλογή και ανακήρυξη υποτρόφων 

1. Δικαίωμα υποτροφίας έχουν οι αριστούχοι απόφοιτοι 
Λυκείου που έχουν εισαχθεί στα ιδρύματα της τριτοβάθ¬ 
μιας εκπαίδευσης της χώρας και κατάγονται από το 
Γ ραικοχώρι Ν. Θεσπρωτίας προτιμωμένων επί ίσοις όροις 

των απογόνων των οικογενειών Αποστόλου Σωτ. Βρύση, 
Μιχαήλ Σπυρ. Βρύση, Δόση Χρ. Δήμα και Αναστασίου 
Αριστείδου Παπαδημητρίου. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
ΑΝ2039/1939 και του από 18-8-1941 Καν. Δ/τος 
(ΦΕΚ286Α 1 ). 

Άρθρο 11 

Χορήγηση υποτροφιών 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, α¬ 
νάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, του άρθρου 54του Α.Ν.2039/1939 και 
του άρθρου 28 του από 18-8-1941 σχετικού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24,26 και 27του α¬ 
πό 18-8-1941 Καν. Δ/τος (ΦΕΚ286Α’). 

3. Η χορήγηση υποτροφίας διακόπτεται όταν συντρέ¬ 
χουν οι προϋποθέσεις που ορίζονται από τις διατάξεις της 
συστατικής πράξης του ιδρύματος και του άρθρου 29 του 
παραπάνω Κανονισπκού Διατάγματος, οι οποίες διαπι¬ 
στώνονται με πράξη του Διοικητικού Συμβουλίου του ι¬ 
δρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει 
απ’αυτούς την υποβολή, κάθε έτος, αποδεικτικών στοι¬ 
χείων της επίδοσής τους. 

Άρθρο 12 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1 η Ιανουάριου και λή¬ 
γει την 31 η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της 
Κυβέρνησης του σχετικού Π. Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του ΑΝ 2039/1939 και του από 20.12.1939 σχετικού Δ/τος 
(ΦΕΚ552/Α 1 ). 

Άρθρο 13 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ} Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη ό¬ 
λα τα έσοδα και έξοδα του ιδρύματος που πραγματοποι¬ 
ούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 


τα λοιπά στοιχεία, τα οποία ορίζονται από τις διατάξεις 
του άρθρου 34 του από 18-8-1941 Καν. Δ/τος. 

ε) Βιβλίο-μητρώο χορήγησης οικονομικών ενισχύσεων 
και βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραίτη¬ 
τα για την παρακολούθηση της διαχείρισης της περιου¬ 
σίας του ιδρύματος και της εκτέλεσης των σκοπών του. 

Άρθρο 14 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/1939 και 110 και 
119 του Αστικού Κώδικα, ύστερα από πρόταση του 
Διοικητικού Συμβουλίου αυτου. 

Άρθρο 15 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στην Κοινότητα 
Γραικοχωρίου ως κεφάλαιο αυτοτελούς διαχείρισης, για 
την εκτέλεση του ίδιου σκοπού. 

Στους Υπουργούς Εθνικής Παιδείας και 
Θρησκευμάτων. Υγείας- Πρόνοιας και του Υφυπουργού 
Οικονομικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα. 4 Φεβρουάριου 1998 

Ο ΠΡΟΕΔΡΟΣΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ VIΙΟΥΡΙ Οι 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΟΡΙΙΣΚ-ΤΟΝ 

ΠΕΩΡΠΟΣ ΔΡΥΣ ΓΕΡ. ΑΡΣΕΝΗΣ 

ΥΙ ΕΙΑΣ ΚΑΙ ΓίΡΟΝΟ ΑΣ 

ΚΩΣΤΑΣ ΓΕΙΤΟΝΑΣ 
-♦- 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. ΙΒ/1632 (2) 

Καθορισμός ύψους κρατικής επιχορήγησης στην ΚΕΜΚΦ 
για το οικονομικό έτος 1998. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Α.Ν. 1787/39 (ΦΕΚ 231/Α/39). 

2. Το άρθρο 3 του Ν.Δ. 314/47 (ΦΕΚ 78.Ά/47). 

3. Τον Α.Ν. 585/68 (ΦΕΚ 225/Α/68). 

4. Την αριθμ. 1107147/1239/0006 Α'/4.10.96 κοινή από¬ 
φαση του Πρωθυπουργού και ταυ Υπουργού Οικονο¬ 
μικών «Ανάθεση αρμοδιοτήτων στους Υφυπουργούς 
Οικονομικών». 

5. Το γεγονός ότι μετην απόφαση αυτή προκαλείται δα¬ 
πάνη σε βάρος του κρατικού προϋπολογισμού ύψους δια 
κοσίων σαράντα εκατομμυρίων (240.000.000) δρχ. και η 
οποία θα αντιμετωπισθεί από τηνπίστωσητου ειδικού φο- 

ρέα 19-210 και ΚΑΕ 2344, του προϋπολογισμού εξόδων 
του ΥΠΕΠΘ οικονομικού έτους 1998, αποφασίζουμε: 

Καθορίζουμε για το οικονομικό έτος 1998 το ύψος της 
κρατικής επιχορήγησης προς την Κεντρική Επιτροπή 
Μαθητικών Κατασκηνώσεων και Φιλοξενίας (ΚΕΜΚΦ), 
στο ποσό των διακοσίων σαράντα εκατομμυρίων 
(240.000.000) δρχ. κατ’ ανώτατο όριο. 

Η ανωτέρω δαπάνη θα βαρύνειτον Ειδικό Φορέα 19-210 
και ΚΑΕ 2344 του προϋπολογισμού εξόδων του ΥΠΕΠΘ 
οικονομικού έτους 1998 και θα διατεθεί για την οργάνωση 
και λειτου ργία των μαθητικών κατασκηνώσεων κατά το έ¬ 
τος 1998. 

Η τμηματική καταβολή στην ΚΕΜΚΦ, θα γίνει στο πλαί¬ 
σιο του εκάστοτε εγκεκριμένου ποσοστού διάθεσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΟΝ 

ΝΙΚ. ΧΡ1ΣΤΟΔΟΥΛΑΚΗΣ ΓΕΡ. ΑΡΣΕΝΗΣ 

- ♦ - 

Αριθ. Α5/1085 ( 3 ) 

Χορήγηση άδειας άσκησης επαγγέλματος Φυσικού 

Νοσ/μείων εκτός της περιοχής των Ιοντιζουσών 

Ακτινοβολιών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 

2. Την αριθμ. Α2 στ/2073/83 (ΦΕΚ 280/Β/83) υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ 539/Β/91) κοι¬ 
νή υπουργική απόφαση «Έγκριση Κανονισμών 
Ακτινοπροστασίας». 

4. Την από 23.1.98 αίτηση της Φυσικού Μανδάλου 
Αγγελικής. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων εκτός της περιοχής των Ιοντιζουσών 
Ακτινοβολιών (Συνεδρίαση 10η 9.2.98). 

6. Την αριθμ. ΔΥ3α/οικ. 878/4.10.96 (ΦΕΚ924/Β/8.10.96) 
κοινή απόφαση του Πρωθυπουργού και του Υπουργού 
Υγείας και Πρόνοιας για ανάθεση αρμοδιοτήτων στους 
Υφυπουργούς Υγείας και Πρόνοιας ΕμμανουήλΣκουλάκη 
και Θεόδωρο Κοτσώνη, αποφασίζουμε: 

Χορηγούμε άδεια άσκησης επαγγέλματος Φυσικού 
Νοσοκομείου εκτός της περιοχής των Ιοντιζουσών 
Ακτινοβολιών στην Μανδάλου Αγγελική του Ιωάννη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

οΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αριθ. Α5/1093 (4) 

Χορήγηση άδειας άσκησης επαγγέλματος Φυσικού 

Νοσ/μείων εκτός της περιοχής των Ιοντιζουσών 

Ακτινοβολιών. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 181/74 (ΦΕΚ 347/Α/74) «Περί 
προστασίας εξ Ιοντιζουσών Ακτινοβολιών». 


2. Την αριθμ. Α2 στ/2073/83 (ΦΕΚ 280/Β/83) υπουργική 
απόφαση «Καθορισμός προσόντων για την επαγγελματι¬ 
κή απασχόληση των Φυσικών Νοσ/μείων». 

3. Την αριθμ. 14632 (ΦΟΡ) 1416/91 (ΦΕΚ 539/Β/91) κοι¬ 
νή υπουργική απόφαση «Έγκριση Κανονισμών 
Ακτινοπροστασίας». 

4. Την από 14.1.98 αίτηση της Φυσικού Μπουζίκα 
Ευαγγελίας. 

5. Τη γνωμοδότηση της αρμόδιας Επιτροπής χορήγη¬ 
σης άδειας άσκησης του επαγγέλματος Φυσικού 
Νοσ/μείων εκτός της περιοχής των Ιοντιζουσών 
Ακτινοβολιών (Συνεδρίαση 10η 9.2.98). 

6. Την αριθμ. ΔΥ3α/οικ. 878/4.10.96 (ΦΕΚ 
924/Β/8.10.96) κοινή απόφαση του Πρωθυπουργού και 
του Υπουργού Υγείας και Πρόνοιας για ανάθεση αρμο¬ 
διοτήτων στους Υφυπουργούς Υγείας και Πρόνοιας 
Εμμανουήλ Σκουλάκη και Θεόδωρο Κοτσώνη, αποφασί¬ 
ζουμε: 

Χορηγούμε άδεια άσκησης επαγγέλματος Φυσικού 
Νοσοκομείου εκτός της περιοχής των Ιοντιζουσών 
Ακτινοβολιών στην Μπουζίκα Ευαγγελία του Χρήστου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Φεβρουάριου 1998 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΣ 
-♦- 

Αθίθ. 8122 (5) 

Έγκριση Κανονισμού και Αδεια Σύστασης του Αμοιβαίου 
Κεφαλαίου «ΕΡΓΑΣΙΑΣ ΧΡΗΜΑΤΑΓΟΡΩΝ, ΔΙΑΘΕΣΙ¬ 
ΜΩΝ ΕΣΩΤΕΡΙΚΟΥ». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση 49/3.2.98, θέμα 10ο) 

Αφού έλαβε υπόψη 

Ι.Τιςπαρ. 1 και2του άρθρου 17ατου Ν. 1969/91, όπως 
τροποποιήθηκαν και συμπληρώθηκαν με τις παρ. 2 και 3 
του άρθρου 2του Π.Δ. 433/93 (ΦΕΚ 183). 

2. Τις διατάξεις του άρθρου 22 του Ν. 1969/91 
«Εταιρείες Επενδύσεων Χαρτοφυλακίου, Αμοιβαία 
Κεφάλαια, Διατάξεις Εκσυγχρονισμού και Εξυγίανσης 
της Κεφαλαιαγοράς και άλλες διατάξεις». 

3. Την απόφαση της 71ης/2.4.96/θέμα Ιο Συνεδρίασης 
του Δ.Σ. της Επιτροπής Κεφαλαιαγοράς, με την οποία ε¬ 
ξουσιοδοτεί την Εκτελεστική Επιτροπή για τη λήψη απο¬ 
φάσεων σύμφωνα με την παρ, 2 του άρθρου 78 του Ν. 
1969/91, όπως ισχύει. 

4. Το από 15.1.98 έγγραφο της εταιρείας με το υποβλη- 
θέν σχέδιο του κανονισμού του Αμοιβαίου Κεφαλαίου. 

5. Σχετική εισήγηση του Γεώργιου Γκότση, αποφασίζει 
ομόφωνα: 

Εγκρίνει τον κανονισμό του Αμοιβαίου Κεφαλαίου 
«ΕΡΓΑΣΙΑΣ ΧΡΗΜΑΤΑΓΟΡΩΝ, ΔΙΑΘΕΣΙΜΩΝ 
ΕΣΩΤΕΡΙΚΟΥ» και παρέχει την άδειά της για τη σύσταση 
του εν λόγω Αμοιβαίου Κεφαλαίου, το οποίο διαχειρίζεται 
η ΕΡΓΑΣΙΑΣ ΑΕΔΑΚ. 

Η παρούσα να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(6) 

Διορθώνεται η Φ.29674/12033/97 απόφαση 
Υφυπουργού ΕΣ.Δ.Δ.Α., που δημοσιεύθηκε στο ΦΕΚ 
674/8.8.97 (τ. Β') ως προς το κυρ. όνομα από το εσφαλμέ¬ 
νο «ΜΑΡΘΑ», στο ορθό «ΜΙΝΕΡΒΑ ΜΑΡΘΑ - ΕΛΕΥΘΕΡΙΑ». 

(Από το Υπ. ΕΣ.Δ.Δ.Α.) 


Διορθώνεται η Φ.32588/19010/97 απόφαση 
Υφυπουργού ΕΣ.Δ.Δ.Α., που δημοσιεύθηκε στο ΦΕΚ 
1098/12.12.97 (τ. Β’) ως προς το πατρώνυμο του ΓΙΑΖΙΤΖΗ 


Ρικο από το εσφαλμένο «ΡΕΖΖΟΥΚ», στο ορθό <<- 
ΡΑΖΖΟΥΚ». 

(ΑπότοΥπ. ΕΣ.Δ.Δ.Α.) 

-♦-’ 

( 8 ) 

Στο ΦΕΚ 26/23.1.98/τ.Β’ όπου δημοσιεύθηκε η 
ΣΤ31592/16.12.97 υπουργική απόφαση, επιφέρονται οι 
εξής διορθώσεις: 

1. Σελίδα 282 πάνω από τον τίτλο του άρθρου προϋπο¬ 
θέσεις χορήγησης άδειας τίθεται «Άρθρο 1». 

2. Στην ίδια σελίδα στο άρθρο 2, διορθώνεται η παρά¬ 
γραφος 3, γίνεται 2 και η παράγραφος 4 γίνεται 3. 

3. Στη σελίδα 284 στο άρθρο 7 αριθμείται η μοναδική πα¬ 
ράγραφος με τον αριθμό 1. 

(Από το Υπουργείο Πολιτισμού) 



2210 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΠ * ΡΑΧ 52 34 312 

ΠΛΗΡΟΦΟΡΙΕΣ Ε-ΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171307 

ΠΑΤΡΑ (061) 271 249 

Κόρινθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ , . , 

ρΛιΜΜΡΡίΛΟΣ ΤΗΣ ΚΥΒΕΡΝΗΣΕΩΣ - Από 8 σελίδες κπι άνω προσαύξηση 100 δρχ, ανα θσελιδο η μέρος αυτοίι 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Ρ (Διορισμοί, απολύσεις κ.λπ. Δημ. Υπάλληλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επουχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 

70.000 >■ 

30.000 >· 

15.000 » 

5.000 » 

10.000 » 

3.000 » 

10.000 >■ 

250.000 >■ 

3.000 δρχ. 

3.500 » 

750 » 

3.500 >· 

1.500 ·> 

750 » 

250 » 

500 >■ 

150 

500 >■ 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250,000 ■> 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) ίο 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσο 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινό από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






